**О Б Щ И Н А Х А Й Р Е Д И Н**

3357 с.Хайредин, обл.Враца, ул. „Георги Димитров” № 135, тел. 09166 / 22 – 09,

факс: 09166/22 14, e-mail: hayredin\_ob@mail.bg



*Н А Р Е Д Б А*

 **№**

**ЗА ОБЕМА НА ЖИВОТНОВЪДНАТА ДЕЙНОСТ И МЕСТАТА ЗА ОТГЛЕЖДАНЕ**

**НА СЕЛСКОСТОПАНСКИ ЖИВОТНИ НА ТЕРИТОРИЯТА**

**НА ОБЩИНА ХАЙРЕДИН**

**РАЗДЕЛ І**

**ОБЩИ ПОЛОЖЕНИЯ**

**Чл. 1** (1)Тази Наредба урежда обема на животновъдната дейност и местата за отглеждане на селскостопански животни на територията на община Хайредин. Наредбата не се отнася за отглеждане на домашни любимци.

**Чл. 2** Наредбата регламентира реда и условията за отглеждане на селскостопански

животни на територията на община Хайредин, както и взаимоотношенията между общинската администрация, БАБХ и собствениците на животни.

**РАЗДЕЛ ІІ**

**ПРАВА И ЗАДЪЛЖЕНИЯ НА КМЕТА НА ОБЩИНА ХАЙРЕДИН**

**И КМЕТОВЕТЕ НА НАСЕЛЕНИТЕ МЕСТА**

**Чл. 3** Кметът на Общината, кметът на населеното място или упълномощени от тях

длъжностни лица:

1. Съдействат при изпълнение на мерките за профилактика при регистрация на животновъдните обекти по чл.137, ал.1 от ЗВД, както и за ограничаване и ликвидиране на заразни болести по животните.

2. Предприемат мерки за недопускане на животни на територията на депата за отпадъци.

**Чл.4** Кметът на Общината, кметовете на населените места или упълномощени от тях

длъжностни лица осъществяват контрол на дейностите по поддържане и управление на

санитарно-хигиенното състояние в населените места, местоположението и изграждането на стопанства за лични нужди, животновъдни обекти и спазване изискванията на настоящата наредба.

**Чл.5** (1) Кметовете на населените места определят със заповед маршрути за движение на животните при извеждане на паша.

(2) За нарушения по ал. 1 на настоящия член, виновните лица се наказват с глоба в размер от 50 до 200 лева.

**РАЗДЕЛ ІІІ**

**ПРАВА И ЗАДЪЛЖЕНИЯ НА ФИЗИЧЕСКИТЕ**

**И ЮРИДИЧЕСКИ ЛИЦА**

**Чл.6** (1) Физическите и юридическите лица в населените места имат право:

1. Да изграждат лични стопанства (за лични нужди) в рамките на допустимия,

съгласно Приложение№1 брой животни;

2. Да отглеждат животни за лични нужди и регистрирани животновъдни обекти, съгласно разпоредбите на настоящата наредба;

**Чл.7** (1) Физическите и юридическите лица в населените места на територията на Община Хайредин са длъжни да:

1.Изградят стопанските постройки със селскостопанско предназначение съгласно определените норми:

-три метра (3 м) от дворищно-регулационната линия, при условие, че отпадните води се отвеждат в собствения парцел, включени в канализацията или септичната яма;

минимум шест метра (6 м) от жилищните сгради, находящи се в дворното място, както и от сградите в съседните имоти;

-при невъзможност за спазване на разстоянията по т. 1 и т. 2 е необходимо нотариална заверена декларация за съгласие от съответния(те) съсед(и);

- на разстояние петдесет метра (50 м) от административните сгради, детски ясли и градини и болнични заведения.

2. Спазват определения брой за отглеждане на животни за лични нужди, регистрирани животновъдни обекти на територията на община Хайредин.

3. Предотвратяват и ограничават замърсяването на околната среда, следствие

отглеждането на животни;

4. Да спазват всички законови и подзаконови изисквания в тази област, включително

и разпоредбите на настоящата наредба.

(2) За нарушения по ал. 1 на настоящия член, виновните лица се наказват с глоба в размер от 100 до 300 лева.

**Чл. 8** (1) Собствениците на селскостопански животни осигуряват места в своя имот за

временно съхранение на оборската тор, като площадката за съхранение е на минимум 10 метра от жилищни сгради. Торта се изнася минимум три пъти в месеца, а през летния сезон минимум веднъж седмично.

(2) За нарушения по ал. 1 на настоящия член, виновните лица се наказват с глоба

в размер от 50 до 200 лева.

**Чл.9** (1) Площадките, на които ще се съхранява оборски тор и отпадъчните води от

животновъдния обект, не трябва да създават възможности за отделяне на отровни и

вредни емисии в атмосферния въздух, и проникване на същите в почвата и особено в

подпочвените води.

(2) За нарушения по ал. 1 на настоящия член, виновните лица се наказват с глоба в размер от 100 до 300 лева.

**Чл.10** (1) Стопаните са длъжни да се грижат за здравето на животните си, да ги предпазват от болка и страдание, да не ги изоставят и да ги отглеждат така, че да бъдат спазени всички условия за хуманно отношение към животните, условията на ЗЗЖ и ЗВД.

(2) За нарушенията по ал. 1 на настоящия член, виновните лица се наказват с

глоба в размер от 50 до 200 лева.

**Чл.11** (1) Собствениците на селскостопански животни са длъжни да ги извеждат и

прибират по маршрутите за придвижване на животните определени със заповед на кмета на населеното място.

(2) За нарушения по ал. 1 на настоящия член, виновните лица се наказват с глоба

в размер от 50 до 150 лева.

**Чл.12** (1) Домакинствата, които отглеждат селскостопански животни в личните си

стопанства са длъжни да се съобразяват с инфраструктурата на района, да изпълняват

зоохигиенните, ветеринарно-санитарните, санитарно-хигиенните изисквания, изискванията на ЗУТ и всички други нормативни документи, уреждащи тази дейност.

(2) За нарушения по ал. 1 на настоящия член, виновните лица се наказват с глоба в размер от 100 до 300 лева.

**РАЗДЕЛ ІV**

**ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ**

**НА СЕЛСКОСТОПАНСКИ ЖИВОТНИ ЗА ЛИЧНИ НУЖДИ**

**Чл.14** (1) По смисъла на тази наредба „Отглеждане за лични нужди” е отглеждането на

селскостопански животни в обем, съгласно приложение № 1 към настоящата наредба.

(2) При изграждане или реконструкция на сгради за отглеждане на животни в лични

стопанства в регулацията на населените места, да се осигуряват следните условия:

1. Отстоянията до регулационните граници на стопанските сгради да са съгласно

условията на чл. 44 и чл. 45 от ЗУТ, при минимум 10 метра от съседни жилищни

сгради. Посочените отстояния могат да бъдат намалени, при представяне на писмено

съгласие от съседите;

2. Да има изградени водонепроницаеми подове и стени, позволяващи лесно

почистване и дезинфекция;

3. Да има изградено помещение за съхраняване на фуражите;

4. Местоположението и вида на стопанските сгради за отглеждане на животни и

птици за лични нужди в урегулирани поземлени имоти се определят и съгласуват

от специализираните служби на община Хайредин съобразно Закона за устройство на

територията.

5. Заустването на отпадъчните води в канализационната мрежа или в утаечни шахти,

да става при спазване на Законовите и подзаконовите изискванията в тази област.

(2) За нарушения по ал. 1 на настоящия член, виновните лица се наказват с глоба

в размер от 100 до 500 лева.

**Чл.15** (1) В строителните граници (урегулирани имоти) на територията на община Хайредин се разрешава отглеждането на животни за лични нужди в обем, определен в Приложение № 1 към настоящата Наредба

(2) Отглеждането на повече животни се извършва по реда и условията на раздел V от

настоящата наредба.

(3) Направените замърсявания при прехода на животни по обществени терени или улици в населеното място, незабавно се почистват със собствени средства от собственика на животните.

(4) Еднокопитните впрегатни животни да преминават през населеното място с предпазни престилки.

(5) За нарушения по настоящия член, виновните лица се наказват с глоба в размер от 100 до 300 лева.

**Чл.16** (1) Животинските трупове, продукти и отпадъци от животински произход се

събират, транспортират, съхраняват, обработват, преработват или обезвреждат в

съответствие с нормативните изисквания, по начин, който гарантира пълна безопасност за здравето на хората и животните и опазване на околната среда.

(2) За нарушения по ал. 1 на настоящия член, виновните лица се наказват с глоба в размер от 100 до 300 лева.

**Чл.17** (1) Забранява се:

1. Изхвърляне на отпадъци от животновъдството на неразрешени за това места;

2. Движението на животни без придружител в населените места;

3. Замърсяване на терени и улици за обществено ползване с отпадъци от животните

(фекалии).

4. Пасищно отглеждане на свине;

5. Пашата на селскостопански животни на територията на паркове, градини, училища,

културни и здравни заведения, сметища, сервитута на пътищата, допълнително

забранени за паша с разпореждане на местните административни органи места,

както и безстопанственото им пускане в границите на населеното място;

6. Клане на животни в личните стопанства за търговия и снабдяване на обществените

заведения;

7. Клането на животни за собствени нужди на домакинствата на уличните платна,

тротоари, зелени площи и др., извън имотите;

8. Изхвърлянето на трупове на умрели животни в контейнерите и кофите за смет;

(2) За нарушения по ал. 1 на настоящия член, виновните лица се наказват с глоба от 50 до 200 лева.

**РАЗДЕЛ V**

**ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ**

**НА СЕЛСКОСТОПАНСКИ ЖИВОТНИ В ЖИВОТНОВЪДНИ ОБЕКТИ**

**Чл.18** (1) По смисъла на тази наредба е отглеждането на селскостопански животни в обем, надвишаващ обема, съгласно Приложение № 1 към настоящата наредба.

(2) Забранено е отглеждането на животни, надвишаваща определения обем по

Приложение № 1 към наредбата в строителните граници на населените места в

територията на община Хайредин, освен ако в закон, подзаконови актове от тази област и/или в настоящата наредба не е предвидено друго.

(3) Отглеждане на селскостопански животни в строителните граници на

населените места в община Хайредин се допуска в стопански постройки и сгради, изградени по реда и при условията на Закона за устройство на територията с предназначение за животновъдни обекти и при наличието на писмено съгласие на всички собственици на съседните имоти.

(4) Когато съседен имот е общинска собственост е необходимо писмено съгласие от кмета на населеното място.

(5) Кметът на населеното място може да издаде писменото съгласие по ал. 2 или

мотивирано да откаже.

(6) Кметът на населеното място не може да издаде писменото съгласие по ал. 2, ако липсва съгласие на всички собственици на съседни урегулирани поземлени имоти или ако имотът по ал. 2 е в процес на отдаване под наем или в процес на разпореждане

(7) Извън строителните граници се разрешава отглеждането на всички видове животни с разрешение на административните органи /Община, БАБХ, РИОСВ/и при

изпълнение на съответните разпоредби по ЗУТ, ЗОЗЗ, ЗООС, ЗВ. Писмено съгласие на

собствениците на съседни имоти не е необходимо.

**Чл.19** (1) Животновъдните обекти с промишлен характер трябва да бъдат регистрирани

съгласно ЗВД.

1. Регистрация /номер на животновъден обект/ по реда на ЗВД;

2. Сключен договор с ветеринарен лекар за извършване на мероприятия, предвидени

в държавната профилактична програма;

3. Дневник за вписване на всички проведени лечебно-профилактични мероприятия;

4. Регистър на животните в животновъдния обект, в който се вписват новородените,

закланите, умрелите, продадените и придобитите животни. За всяко ново закупено,

заклано и новородено животно, личните стопани уведомяват обслужващия ги

ветеринарен лекар в срок от 3 дни.

(2) На селскостопанските животни, отглеждани в обектите се осигуряват помещения с

подходящо оборудване, съобразено с техния вид, порода, възраст и подходяща жизнена

среда и да отговарят на изискванията на Наредба № 44 от 20.04.2006 година за

ветеринарномедицинските изисквания към животновъдните обекти.

(3) Теренът за изграждане на животновъдни обекти да бъде избран и да отговаря на

условията на Наредба № 44 от 20.04.2006 г. за ветеринарномедицинските

изисквания към животновъдните обекти.

(4) При промишлено отглеждане на селскостопански животни в извън урбанизираните

територии се изграждат необходимите пречиствателни съоръжения и се съблюдават

изискванията на ЗООС.

(5) При неспазване на изискванията по ал. 1 на настоящия член, виновните лица се

наказват с глоба в размер от 300 до 1000 лева.

**Чл.20** (1) Собствениците на животновъдните стопанства провеждат дезинфекционни и

дератизационни мероприятия.

(2) За нарушения по ал. 1 на настоящия член, виновните лица се наказват с глоба в размер от 100 до 500 лева.

**Чл.21.**(1)При необходимост от издаване на становище, собствениците или ползвателите на животновъдни обекти подават заявление до кмета на община, в което се посочва броя на животните, които ще се отглеждат.

(2) Кметът на общината издава становище с предложение за регистрация или отказ.

(3) В случай, че заявлението не отговаря на условията по ал. 1, на заявителя се предоставя срок до 7 дни да отстрани допуснатите нередности.

(4) В случай, че нередностите не бъдат отстранени в указания срок и /или заявлението

не отговаря на изискванията на настоящата наредба, кметът на общината издава

становище с отказ.

**РАЗДЕЛ VІ**

**АДМИНИСТРАТИВНО-НАКАЗАТЕЛНИ РАЗПОРЕДБИ**

**Чл. 22** (1)Който не допусне длъжностно лице от контролните органи в подлежащите на

контрол обекти или не предостави при поискване документи или информация с цел

възпрепятстване на проверката, се наказва с глоба от 100 до 300 лева.

(2) Който в срок не изпълни предписания за отстраняване на констатираните нередности, се наказва с глоба в размер на предвиденото за съответното нарушение, заради което е издадено предписанието.

(3) Предвидените в тази наредба административно-наказателни разпоредби за налагане на глоби и имуществени санкции за установени нарушения на наредбата от физически и юридически лица не се налагат, ако за същите нарушени в закон или други подзаконови нормативни актове също са предвидени административно – наказателни разпоредби, независимо от техния размер.

**Чл. 23** (1)Контролни органи по смисъла на Наредбата са кметът на община Хайредин,

кметовете на населени места или упълномощените от тях длъжностни лица.

(2)Контролните органи извършват проверки по постъпили писмени молби, жалби и

сигнали за нарушения на наредбата, подадени от държавни органи, физически и

юридически лица, като анонимни сигнали не се проверяват.

(3) В изпълнение на своите правомощия контролните органи дават предписания за

отстраняване на констатираните нередности, като определят срок за отстраняването им.

(4) За констатирани нарушения по Наредбата, както и за неизпълнение на дадени преди

това предписания, съгласно чл.37 от ЗАНН контролните органи съставят актове, въз

основа на които, съгласно чл.22, ал.4 и ал. 5 от ЗМСМА, се издават наказателни

постановления за глоба или имуществени санкции от Кмета на Общината или

упълномощен негов заместник – кмет, освен ако в специален закон не е предвидено друго.

(5) Размерът на глобата се определя от наказващия орган съобразно с тежестта на

нарушението и степента на виновност на нарушителя.

(6) За маловажни случаи на административни нарушения, установени при извършването им, контролни органи могат да налагат на местонарушението глоби в размер от 10 до 50 лв. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата, и се изпраща на финансовия орган на съответната общинска администрация за изпълнение. На нарушителя се дава препис, за да може да заплати доброволно глобата.

(7) Ако нарушителят оспори нарушението или откаже да плати глобата, за нарушението се съставя акт за установяване на административно нарушени, съгласно разпоредбите на този раздел.

(8) При констатиране на престъпление, преписката се изпраща на Районна прокуратура.

**Чл. 24** (1) Установяването на нарушенията, издаването, обжалването и изпълнението на

наказателните постановления се извършват по реда на Закона за административните

нарушения и наказания,

(2) Приходите от глоби и имуществени санкции по наказателни постановления, издадени от кмета на общината, постъпват в приход на бюджета на общината, освен ако в закон не е предвидено друго.

**Чл.25**(1) При повторно нарушение от същия вид, размерът на глобата или имуществената санкция се удвоява, а при следващо нарушение санкцията е в петорен размер.

(2) Нарушението е повторно, когато е извършено до една година от влизане в сила на

наказателното постановление, с което нарушителят е наказан за нарушение от същия вид.

**Чл.26** За всички неуредени въпроси в тази наредба се прилагат условията на действащите в Република България нормативни актове в тази област.

**ДОПЪЛНИТЕЛНИ РАЗПОРЕДБИ**

**1** По смисъла на тази Наредба:

1. „Животновъден обект" е всяко териториално обособено място, на което се отглеждат

селскостопански животни.

2. „Лично стопанство" е животновъден обект, в който се отглеждат животни с цел добив на суровини и храни за лична консумация, съгласно Приложение № 1.

3. "Зоохигиени изисквания" са изисквания за опазване здравето на животните и

гарантиране на тяхното благосъстояние чрез създаване на условия за отглеждане и

хранене, съответстващи на техните физиологични нужди.

4. „Съседни урегулирани поземлени имоти“ са имотите разположени от четирите страни на имота, в която ще се отглеждат животните.

**ЗАКЛЮЧИТЕЛНИ РАЗПОРЕДБИ**

1. Настоящата Наредба за обема на животновъдната дейност и местата за отглеждане на селскостопански животни на територията на община Хайредин се приема на основание чл. 21, ал.2 от Закона за местното самоуправление и местната администрация, във връзка с чл.133, ал.1 от Закона за ветеринарномедицинската дейност и НАРЕДБА № 44 от 20.04.2006 г. за ветеринарномедицинските изисквания към животновъдните обекти.

2. Изпълнението на Наредбата се възлага на кмета на общината и кметовете на

кметства.

3 Наредбата е приета с Решение № …….. по Протокол № …….. от …………2020 г. на

Общинския съвет – Хайредин.

Вярно с оригинала при Общинския съвет с.Хайредин.

**Приложение №1**

**Брой допустим животни за отглеждане в регулационни граници на населените места на територията на община Хайредин за лични нужди**

1. Два броя едри преживни животни и приплодите им до едногодишна възраст.

2. Десет броя дребни преживни животни и приплодите им до 9-месечна възраст.

3. Три прасета за угояване.

4. Два броя еднокопитни и приплодите им до едногодишна възраст.

5. Десет зайкини с приплодите.

6. Петдесет възрастни птици.

7. Сто бройлера.

**Брой допустим животни за отглеждане в регулационни граници на населените места на територията на община Хайредин на регистрирани животновъдни обекти**

1. Девет броя едри преживни животни и приплодите им до едногодишна възраст.

2. Петдесет броя дребни преживни животни и приплодите им до 9-месечна възраст.

3. Десет броя еднокопитни и приплодите им до едногодишна възраст.

4. Сто и двайсет броя зайци.

5. Петдесет възрастни птици.